# La isla de las mentiras

La isla de las mentiras és una pel·lícula espanyola de 2020 dirigida per Paula Cons, amb guió de la pròpia Paula Cons i Luis Marías, i protagonitzada per Nerea Barros (María), Victoria Teijeiro, Ana Oca, Aitor Luna i Darío Grandinetti que narra la història ficcionada de tres joves que van arriscar la seva vida per a salvar als supervivents del naufragi del Santa Isabel a l'illa de Sálvora.

## Argument

Durant la matinada del 2 de gener de 1921 el vapor Santa Isabel que es dirigia a Buenos Aires s'enfonsa enfront de la costa de l'illa de Sálvora a la ria d'Arousa, Galícia. En aquesta nit no hi havia homes a l'illa, ja que estaven celebrant el Nadal a terra ferma. Tres joves de l'illa arrisquen la seva vida per a salvar als supervivents: María (Nerea Barros) impulsiva i avançada al seu temps, Josefa (Victoria Teijeiro) una mica tòpic de la dona gallega, callada i més prudent i Cipriana (Ana Oca) gairebé una nena que vol sortir de l'illa per conèixer el món real. Remant només d'oïda per l'espessa boira i la nit tancada aconsegueixen salvar 48 persones.
Un periodista argentí, León (Darío Grandinetti) arriba a l'illa per a cobrir la notícia i investigar el cas. Amb el rerefons de les lluites socials, a poc a poc el periodista descobreix que res és el que sembla i que hi ha nombroses incògnites per resoldre.

## Repartiment

* Nerea Barros com María
* Ana Oca com Cipriana
* Sergio Quintana com Benito
* Victoria Teijeiro com Josefa
* Miguel Borines com Guarda
* Aitor Luna com Tomás
* Mela Casal com Julia
* María Costas com Francisca
* Milo Taboada com Pepe
* Celso Bugallo com Paco O Da Filosera
* Leyre Berrocal com Juana
* Darío Grandinetti com León
* Roberto Leal com Autoridad
* Machi Salgado com Luis Cebreiro
* Javier Tolosa com Señor Marqués

## Producció

La pel·lícula es va rodar a l'illa de Sálvora, on va tenir lloc realment el naufragi del Santa Isabel, a O Grove i Muros i retrata especialment la societat de principis del segle XX a Espanya a través de la història ficcionada de tres dones, Cipriana Oujo Maneiro, Josefa Parada i María Fernández Oujo de 24, 16 i 14 anys respectivament que vivien a l'illa que es van sortir de la norma establerta per a dur a terme un acte heroic pel qual primer van ser aplaudides i homenatjades, per a després ser vilipendiades i finalment oblidades.
Es una coproducció de la productora gallega Agallas Films, la basca Historias del Tío Luis i l'argentina Aleph Cine. Amb un pressupost de 1,5 milions d'euros compta amb la participació a més de TVG, RTVE i ETB.
A causa de la pandèmia del coronavirus la pel·lícula va ser estrenada en la plataforma espanyola Filmin i va ser la pel·lícula més vista durant la primera setmana de la seva estrena.

## Guardons i nominacions
### 19a edició dels Premis Mestre Mateo

| Categoria | Persona | Resultat |
| Millor pel·lícula | Millor pel·lícula | Nominat |
| Millor director | Paula Cons | Guanyador |
| Millor actor | Darío Grandinetti | Nominat |
| Millor actriu | Nerea Barros | Nominada |
| Millor actor secundari | Milo Taboada | Guanyador |
| Millor actriu secundària | Victoria Teijeiro | Nominada |
| Millor guió | Paula Cons | Nominada |
| Millor direcció de producció | Lucía Baleato | Nominada |
| Millor direcció artística | Antonio Pereira | Guanyador |
| Millor muntatge | Julia Juaniz | Nominada |
| Millor maquillatge | Raquel Fidalgo i Patricia Vilela | Guanyadora |
| Millor vestuari | Eva Camino | Guanyadora |

## Referències

* 1 2 Jiménez, Jesús. «Cine | 'La isla de las mentiras', un thriller que reivindica a las heroínas del 'Titanic de Sálvora'» (en castellà), 23-07-2020. [Consulta: 30 juliol 2020].
* ↑ «Paula Cons termina el rodaje de "El Santa Isabel", el "Titanic" gallego». [Consulta: 30 juliol 2020].
* ↑ Fernando Simó. «“La isla de las mentiras”: reivindicando a las heroínas de la isla de Sálvora | Cine» (en espanyol europeu). Arxivat de l'original el 2020-07-27. [Consulta: 30 juliol 2020].
* ↑ «"La isla de las mentiras", elegida para competir en el Festival de Shanghái» (en castellà), 18-07-2020. [Consulta: 30 juliol 2020].
* ↑ ««Paula Cons: "Lucharé a brazo partido para que mi película se pueda ver en salas"»». [Consulta: 30 juliol 2020].
* ↑ «“La isla de las mentiras”, de PAULA CONS, es el título más visto en Filmin en su primer fin de semana de estreno | Noticias Vigo» (en castellà), 29-07-2020. Arxivat de l'original el 2020-08-06. [Consulta: 30 juliol 2020].
* ↑ 'Ons' triunfa en los Mestre Mateo con 9 premios, incluido el de mejor película, y 'A Illa das Mentiras' se alza con 5, Galicia Press, 10 d'abril de 2021
* ↑ 'Ons' triunfa en los Mestre Mateo con Melania Cruz como mejor actriz, El Progreso, 11 d'abril de 2021

## Enllaços externs

* La isla de las mentiras a Días de Cine (vídeo) TVE